49. schôdza NR SR - 5.deň - B. popoludní
Dátum: 2026-04-21
Poslanec: Hanuliaková, Jana 
Druh vystúpenia: Vystúpenie v rozprave

16. Vážený pán predsedajúci, kolegyne, kolegovia, ja musím začať takto (rečníčka tlieska), že tlieskam kolegom zo strany HLAS. Po dvadsiatich rokoch, konečne, tu máme významný návrh, významnú, významnú teda nejakú podľa vás nejakú reformu samosprávy, a teda dva a pol roka sme čakali na to, aby ste prišli s návrhom na predĺženie volebného obdobia, lebo to vyrieši všetky teda problémy, ktoré dneska máme v našich samosprávach. A ako som povedala, že ja som čakala, že v piatok tu teda nikto nebol zo strany HLAS a dneska teda vidíme tu opäť prázdne lavice okrem teda kolegov, ktorí tu teda sedieť musia na stoličke navrhovateľa a pána spravodajcu, tak ja dúfam, že... (reakcia z pléna), no ale zo strany HLAS, pán Malatinec, vy ste už v strane Vidieka, takže (povedané so smiechom) zatiaľ, hej (reakcia z pléna), hej, takže máme tu, žiaľ, mňa to veľmi mrzí, lebo ja som naozaj čakala, že teda vystúpia nejakí poslanci zo strany HLAS a povedia nám teda, že čo ich skutočne k tomu viedlo, keďže teda aj pán predseda parlamentu Raši zvolával k tomu aj teda nejaké stretnutia s jednotlivými stranami, kde sme sa rozprávali, a teda tiež argumentoval, že je to veľmi dôležité, aby bolo predĺžené to funkčné obdobie, že koľko nám to pomôže, teda koľko to pomôže tým starostom, starostkám, aby teda dokázali lepšie pracovať. No my si to určite nemyslíme, pretože dneska tie problémy v našich samosprávach sú úplne niekde inde a mňa veľmi mrzí, že už sme stratili 20 rokov, už počas tých Ficových troch vlád nedokázali prísť so žiadnymi naozaj relevantnými riešeniami na to, aby sme tú situáciu v tom území vyriešili, aby sme riešili tie veci, ktoré sú spojené s tými procesmi, ktoré jednoducho nefungujú, a preto mnohé, mnohé veci sú kvôli tomu aj v rámci toho rozvoja zabrzdené. Teraz to opäť vidíme a zase stratíme teda štyri roky, lebo zase tá diskusia, teda jediné, s čím vedela strana regiónov prísť, je predĺženie toho funkčného obdobia namiesto toho, aby prišli naozaj alebo aby sa zamýšľali vôbec, alebo prišli s nejakým návrhom nejakej reformy alebo aspoň nejakej vízie. Namiesto teda toho vyzývali samosprávne združenia, aby oni prišli teda s riešeniami, čo si myslím, že je určite dobré, so samosprávnymi združeniami sa treba určite rozprávať, treba ich počúvať, ale v prvom rade musí mať nejakú víziu aj teda vládne strany alebo teda tie koaličné strany a naozaj, že v tomto sme doteraz ani od HLAS-u, ani od SNS, ani od strany SMER nepočuli, že akým spôsobom chcú vyriešiť tú situáciu, čo sa týka aj územia, čo sa týka financovania a čo sa týka aj kompetencií alebo ako si vôbec predstavujú tú komunálnu reformu alebo aj tú samotnú reformu verejnej správy. Jediné, čo sme videli, teda odkedy sme tu, je to, že nafukovali aj ministerstvá, lebo sa tu potrebovali teda nejaké plniť nejaké požiadavky koaličných strán, ktorá ich teda trošku ako keby vydierala, tak skôr sa teda aj tá verejná správa alebo tá štátna správa nafukovala namiesto toho, aby sme jednoducho efektívne spravovali štát. 16-2 Ja toto považujem naozaj za veľkú lajdáckosť kolegov a ja to hovorím veľakrát, že doplácame na to v podstate v každej jednej oblasti, mohli by sme menovať od zdravotníctva, školstva, poľnohospodárstvo, všetko do radu, že nám tu chýbala poctivá robota v minulých vládach. A teraz to vidíme opäť, že naozaj nemáme tu ani v jednej oblasti nejakú predstavu toho, akým spôsobom chceme našu krajinu spravovať alebo kam sa chceme za nejaké obdobie dostať, čo sú naše ciele a aká je tá cesta k nim. Tak ako tu bolo spomenuté, aj mohli sme vidieť, že v piatok alebo vo štvrtok mal tlačovú konferenciu teda aj prezident po stretnutí so samosprávnymi združeniami a rovnako povedal, my sme sa tak s kolegom smiali, že vyzerá to, ako keby sme pánovi prezidentovi my písali tie podklady na tú tlačovú besedu, lebo presne hovoril to, čo aj my tu dneska hovoríme, že ak by sme sa mali baviť o predlžovaní volebného obdobia, tak sa najprv musíme baviť o tom, čo nefunguje a muselo by to ísť ruka v ruke s tou reformou verejnej správy alebo teda komunálnej reformy. A ja by som teda znova sa chcela kolegov spýtať, že ako na to prišli, hej, že aké sú tie skutočné dôvody, že či to je teda to, že nič iné nevedeli ponúknuť svojim nejakým straníkom, tak teda povedali im, že dobre, tak vám aspoň predĺžime to funkčné obdobie? Tak neviem, možno pán tuto Gašparovič je starosta alebo pán Demečko zo strany HLAS, tak budem rada, ak teda sa vyjadríte a poviete, že aké boli tie dôvody alebo možno váš názor na to, že či toto je správna cesta na to, keď nám systém nefunguje, tak ideme ho ešte predĺžiť teda o rok viacej. Ja musím povedať, že my okrem toho teda, že ja som pôsobila ako poslankyňa dve volebné obdobia a vždy som veľa sa stretávala so starostami, starostkami, ale aj teraz počas dva a pol roka mali sme už desať výjazdov po Slovensku a naozaj, že tie debaty máme veľmi intenzívne s jednotlivými starostami, starostkami, ale nám teda nikdy, naozaj že ani raz nezaznelo to, že predĺžte nám volebné obdobie alebo funkčné obdobie, ani jeden jediný raz. Vždy to boli problémy, o ktorých tu aj s kolegami, ktorí sa venujú samospráve, rozprávame, že to je nepredvídateľné financovanie, nestabilita vo financovaní, že sú to problémy s kompetenciami, že niektoré naozaj dneska máme, 1 855 obcí je menších ako tisíc obyvateľov, že tieto obce nedokážu zabezpečovať rovnaké kompetencie ako veľké mestá, majú ich presne rovnaké, alebo či je to teda aj otázka toho územia, ktorého sa tu naozaj všetci bojíme a je to nejaká taká téma, ktorej sa politicky mnohí nechcú dotýkať. Ale jednoducho ja si myslím, že sme dospeli do bodu, kedy musíme byť voči sebe otvorení a povedať si, kde sú tie problémy a nebáť sa ich ako politici pomenovať, lebo na to sme tu, aby sme robili aj odvážne veci a nie, aby sme robili veci, ktoré nám niekto niekde povie - kamarát alebo neviem, ten a tamten - a aby sa krajina riadila len podľa toho, ale aby sme sa naozaj držali nejakých dát, aby sme sa držali toho, aké sú skúsenosti v zahraničí, to, čo funguje. A je sa kde pozerať, je sa od koho inšpirovať. Ja nechápem, že to proste jednoducho nerobíme a stále posúvame ten problém, od poslednej fiškálnej decentralizácie posúvame ten problém už 22 rokov stále pred sebou a nikto jednoducho nemá odvahu na to, povedať, že proste poďme sa na to pozrieť a takáto je predstava, takto to bude fungovať lepšie, podložiť to dátami a ukázať, že tá krajina naozaj dokáže poskytovať aj v tej najmenšej obci kvalitné služby, ak bude spravovaná efektívne a dokážeme aj zastabilizovať to financovanie, aj to, čo nás tie služby potom budú stáť. A mám pocit teda, že... a však nečudujem sa, akože nemala som, teda nemám žiadne očakávania od vás, lebo však vidím, čo dva a pol roka robíte, my sme tu teda prvýkrát, sme v opozícii, ale vidím teda, že teda nemáte na to ani odvahu. Mňa skôr mrzí, že kolegovia, ktorí sú tu roky, druhé, tretie, niektorí aj štvrté asi funkčné obdobie sedia v tomto parlamente, sú to aj ľudia dokonca na našom výbore, sú to bývalí primátori, starostovia, ktorí sedia na tom výbore, viem, že pôsobia alebo teda majú na to možnosť, boli aj v nejakých vyšších štruktúrach aj v rámci strany, aj v rámci nejakého fungovania v štáte, a napriek tomu jednoducho tam sedia a absolútne sú neni ochotní nič pre to urobiť, aj keď ich k tomu vyzývame. Nejedenkrát som vyzývala pána Zahorčáka, pána Faiča, proste totálna ignorácia, ich to nezaujíma a potom takto presne vyzerá aj naša krajina, to je presne výsledok tej, keď to tak poviem, produktivity práce, ktorú vidíme aj na výbore, aj tu, že jednoducho nemôžu občania očakávať, že sa niečo udeje, keď jednoducho tí, ktorí majú moc v rukách a môžu to meniť, proste ignorujú tie problémy a neriešia sa tie problémy. A naozaj že vidíme to v priamom prenose teda aj na výbore pre verejnú správu a regionálny rozvoj, kde by sme teda naozaj, je ten priestor sa o tom rozprávať. Vyzývali sme nejedenkrát na to kolegov, aby sme sa o tom rozprávali, ale teda, žiaľ, tá ochota nie je. Bolo tu spomenuté, že teda SK8 aj ZMOS prišli s nejakými návrhmi alebo teda pozičným dokumentom. Bolo to vlastne aj na apel prezidenta aj premiéra, že teda majú prísť s nejakými návrhmi, tak ja som veľmi zvedavá, že teda či sa vôbec aj prezident a premiér budú nejakým spôsobom týmito návrhmi zaoberať, lebo ako sme mohli vidieť, tak na predstavení dokumentu, ktoré bolo 13. marca, tak nesedel tam ani prezident, nesedel tam ani premiér a nesedel tam ani predseda parlamentu. Čiže takýto záujem majú naši čelní predstavitelia alebo takýto úprimný záujem majú o to teda, že sa tu má nejaká reforma urobiť a vyzývajú k niečomu a nakoniec teda ani toľko nemajú, keď to tak poviem, slušnosti, aby vôbec prišli na to predstavenie dokumentu. Ja si myslím, že štyri roky teda nie sú náhoda, však väčšina európskych krajín má štvorročné funkčné obdobie. A myslím si, že toto naozaj nie je téma, o ktorej by sme sa tu mali baviť. A dobrý starosta dokáže za štyri roky, a máme tu iks-ypsilon príkladov, ukázať, že vie napriek tomu, že štát mu hádže polená pod nohy, napriek tomu dokáže jednoducho ukázať nejaké výsledky a dokáže proste aj v rámci či už eurofondov alebo aj tých financií, ktoré má k dispozícii, zabezpečiť nejaký ten rozvoj alebo aj tú kvalitu tých služieb. A ľudia, ak sú spokojní, tak takéhoto starostu určite po štyroch rokoch vedia podporiť. Ja si pamätám, že v tej diskusii sme tu mali nejaký iný návrh zákona, taktiež tu bola debata o tomto, že či, že teda nie je to dosť, že nedokážu tí starostovia dokončiť projekty a tak ďalej. Ale pokiaľ starosta aj dobre komunikuje, tak vie tie veci podľa mňa, ak sú to naozaj relevantné argumenty, prečo niektoré projekty sú možno zadrhnuté alebo prečo niečo nefunguje, tak si to dokáže podľa mňa odkomunikovať tým občanom v meste alebo v obci, alebo na župe. Samozrejme, ten opačný príklad, ak teda s nejakým starostom, starostkou ľudia spokojní nie sú, tak naozaj asi by sme im nemali predlžovať ten marazmus na päť rokov a myslím si, že tie štyri roky sú skutočne akurát tá doba, kedy ľudia vedia si vyhodnotiť, že či niekto pre nich pracuje poctivo alebo nepracuje. Ja si myslím, že naše mestá naozaj dneska netrápi, teda ako som už povedala, že či majú volebné obdobie štyri alebo päť rokov, ale trápia ich najmä teda rozpočty a naozaj máme tu obrovské problémy, čo sa týka financovania obcí. Samozrejme, je to spôsobené aj tým výpadkom, ktoré boli v predchádzajúcej vláde, ale tie dopady už dneska sú možno oveľa väčšie za tejto vlády, kedy naozaj dopadla na samosprávy konsolidácia a mnohé samosprávy dneska musia obmedzovať služby pre občanov alebo musia zdražovať teda poplatky, alebo zvyšovať dane. A opäť vlastne na konci dňa teda zaplatia to ľudia. A namiesto toho teda, aby sme hovorili presne tu aj o tých financiách, a kolega to viackrát už spomínal, že my sme predkladali uznesenie, kde sme chceli, aby teda sme sa rozprávali o tom, akým spôsobom dofinancovať naše samosprávy, tak teda kolegovia toto úplne odignorovali a ja naozaj som zvedavá, že akým spôsobom teda budú aj v najbližšom období riešiť, lebo tie problémy budú určite veľké, čo sa týka financií našich samospráv. A ono naozaj že treba si toto nazvať pravým menom, že týchto päť rokov je taká podľa mňa že podplácačka, keď to tak nazvem, asi starostov, ktorých si potrebujú získať, blížia sa komunálne voľby, tak možno teda toto niekomu stačí, aby mu sľúbili, že mu dajú rok navyše. Ale tiež ma to mrzí, lebo keď aj príde možno, teda dúfam, na budúci rok trošku ambicióznejšia a odvážnejšia vláda, ktorá naozaj bude chcieť pracovať pre ľudí, nie toto, čo tu máme teraz, tak ja dúfam, že bude aj téma reformy verejnej správy, aj komunálna reforma dôležitou témou, lebo myslím si, že bez toho sa ani v regionálnom rozvoji nedokážeme pohnúť ďalej, keď niečo zásadné sa neurobí. A jednoducho musí to byť určite teda diskusia a ako povedal aj kolega Ledecký, že vlastne... alebo neviem teraz presne, ale zaznelo to tu, že vlastne aj tým by sme vlastne oddialili, ak by sme teraz, ale však myslím, že zhoda tu na tom nie je ani v koalícii, ani tá ústavná väčšina tu nie je, takže, ale keby sme to spravili, že na päť rokov predĺžili to obdobie, tak znova naozaj odďaľujeme svojím spôsobom opäť aj tú samotnú reformu. A ďalším, myslím, takým argumentom tu bolo, že teda myslím, že zo strany SNS to bolo, že teda chcú takýmto spôsobom možno šetriť peniaze, teda že bude každých päť rokov sa len voliť, ale teda, áno, demokracia niečo stojí a akože toto je už tak chabý argument, že tak to už si povedzme, tak nemajme tu voľby nikdy a nemusíme vôbec vynakladať žiadne peniaze na voľby. Čiže skutočne štyri roky je podľa mňa dneska to, čo je postačujúce. A toto absolútne dnes nemôže byť debata nejaká relevantná k tomu, že by sme mali predlžovať to funkčné obdobie. Na záver len poviem, že my sa poctivo pripravujeme, odkazujem to aj občanom, občiankam, ktoré pozerajú možno tento prenos, viacerí mi vždy píšete, my sa pripravujeme poctivo, pripravujeme sa už teraz, budeme mať konkrétne návrhy, budeme mať plán a budeme proste jednoducho sa rozprávať a rozprávame sa aj s našimi potenciálnymi partnermi o týchto témach a budeme pripravení, lebo si uvedomujeme, že jednoducho bez tejto témy alebo bez tejto nejakej reformy my jednoducho sa nedokážeme pohnúť. Samozrejme, je tu mnoho, mnoho tém. Ono najhoršie je to, že teraz už všade sú problémy, hej? Že už teraz nemáme oblasť, kde by nebol veľký problém. Bude treba vyriešiť ekonomiku, bude treba vyriešiť zdravotníctvo, školstvo. Máme tu naozaj že veľké témy, ale reforma verejnej správy je podľa mňa veľmi dôležitá na to, aby sme sa ako krajina dokázali posunúť a aby sme to čo je, to je najdôležitejšie, to poviem na záver, aby sme dokázali aj v tej najmenšej obci dať ľuďom rovnako kvalitné služby, ako je to v meste, a jednoducho to je treba vždy hovoriť, že tou reformou dokážeme prispieť k tej efektívnosti, ale zároveň dokážeme ľuďom poskytovať kvalitné služby na celom Slovensku a dokážeme oveľa lepšie zabezpečiť ten regionálny rozvoj, pretože ak budeme fungovať v nejakých zlepšených procesoch, tak naozaj aj to čerpanie eurofondov, aj proste jednoducho celkovo to fungovanie našich samospráv bude oveľa, oveľa lepšie a dneska naozaj samosprávy sú nosnými prvkami toho štátu. 16-3 Však potvrdilo sa to v tých krízach a takto treba na to aj pozerať, že my potrebujeme silné samosprávy a viem, že potom jednoducho dokážeme fungovať oveľa lepšie. A my urobíme pre to všetko, aby sme naozaj ľuďom doručili potom výsledky. Ďakujem.